เพื่อนส่งโปรของทางร้าน Little Hong Kong มาให้ดู กอปรกับดูรีวิวของนักชิมในวงใน และที่สำคัญ โปรแสนดี มี เมนูห่านย่าง ลด 50% (โปร ถึงแค่ 15 มิ.ย. นี้ค่ะ) บ้านไม่ได้อยู่แถวนี้ แต่ก็จะมาทานห่านค่ะ 555

สำหรับร้าน Little Hong Kong สาขานี้ อยู่ในโครงการ Nara Place ซ.สาธุประดิษฐ์ 19 จอดรถได้ในโครงการ และต้องรับบัตรไปให้ทางร้านประทับ สามารถจอดได้ฟรี 2 ชม. ค่ะ

ร้านไม่ใหญ่มากค่ะ เพียง 1 ห้อง ยาวๆ แต่มีที่นั่งชั้นบนด้วย ชอบการตกแต่งร้านมากๆ ตั้งแต่รถตั้งโชว์หน้าร้าน ไปจนถึงบรรยากาศจี๊น จีนในร้าน การบริการดีงามค่ะ

วันนี้ตะลุยเดี่ยว ก็สั่งเมนูโปรโมชั่น 2 เมนูค่ะ

■ เซ็ตห่านย่างฮ่องกงคู่หมั่นโถว (249 บ. จากราคาเต็ม 499 บ.)

ห่านย่างหนังกรอบกริ๊บ หนังอร่อยมากๆ ค่ะ เนื้อแน่น มีกลิ่นสาปเล็กน้อย เนื้อไม่นุ่มมากเท่าไหร่ ต้องทานคู่น้ำจิ้มบ๊วยเจี่ยที่มาด้วยกัน อร่อยดีค่ะ

หมั่นโถว หนาๆ นุ้ม นุ่ม อร่อยมากค่ะ


■ เกี๊ยวกุ้งซอสฮ่องกง (71 บ. จากราคาเต็ม 119 บ.)

เกี๊ยวกุ้งคำโต โปะมาด้วยขิง ถั่ว กระเทียม และซอสฮ่องกงเผ็ดๆ เกี๊ยวกุ้งเป็นกุ้ง กุ้งกรึบๆ อร่อยค่ะ ซอสเผ็ดๆ และเครื่องเคียงทั้งขิงและกระเทียมสด ก็เข้ากันดี ชอบมากค่ะ


■ ชาร้อน (45 บ.)

หอมชา และสามารถเติมได้ตลอดค่ะ


สำหรับเมนูโปรโมชั่น มีอีกหลายเมนูค่ะ เมนูโปรที่ราคาเด็ดสุดๆ น่าจะเป็นไก่แช่เหล้า ที่ลดราคาถึง 80% เสียดายวันนี้ไปเช้าเกิน ไก่ยังไม่เสร็จค่ะ 

และจะได้ราคาโปร ก็ต่อเมื่อเรา ถ่ายรูปอาหาร เช็คอินที่ร้าน พร้อมโพสต์รูปค่ะ

ค่าเสียหาย มี + 7% S.C. ค่ะ